ការសំភាសរបស់ លោកតា សៀង ដាវិត

ក៖ អ្នកធ្វើការសំភាសន៏ដោយរូបនាងខ្ញុំ ឡាំ ផារីន

ខ៖ អ្នកដែលត្រូវបានគេសំភាសន៏មានឈ្មោះ សៀង ដាវិត

*ប្រវត្តិរូបសង្ខេបរបស់លោកតា សៀង ដាវិត*

 *លោកតា​ សៀង ដាវិត គាត់មានអាយុ ៧០ ឆ្នាំក្នុងឆ្នាំ២០១៩ ៕ លោកតាគាត់មានកូនទាំងអស់៤នាក់ លោកតាគាត់មានបងប្អូនទាំងអស់ចំនួន ៨​នាក់ គាត់មានទីលំនៅបច្ចុប្បន្ននៅក្នុង ភូមិ អូចារ ស្រុក សង្កែរ សង្កាត់ ស្វាយប៉ោ ស្រុកបាត់ដំបង ស្រុកបាត់ដំបង ខេត្តបាត់ដំបង*

ក៖ ចឹងជាដំបូងជំរាសួរលោកតានាងខ្ញុំមកពីខាងសកលវិទ្យាល័យនៃសហរដ្ធអាមេរិច ហើយគេបានអោយខ្ញុំមកដើម្បីសុំការអនុញ្ញាតិ្ដដើម្បីសំភាសន៏អំពីជីវប្រវត្តិរបស់លោកតាថាតើលោកពូអាចផ្ដល់ឪកាសដើម្បីអោយខ្ញុំ បានសំភាសន៏បានដែលរឺទេលោកតា ???

ខ៖ បាទៗបាន គឺមិនអីនោះទេហាសបាទ ៕

ក៖ ចាសចឹងអរគុណច្រើនលោកយាយ ហើយចឹងសំភាសន៏ដោយនាងខ្ញុំមានឈ្មោះថា ឡាំ ផារីន ហើយសំភាសន៏នូវថ្ងៃទី ២២ខែ ០៣ ឆ្នាំ ២០១៩ ចាសជាដំបូងនាងខ្ញុំចង់សុំស្គាល់ឈ្មោះពេញរបស់លោកតាថាតើលោកតាមានឈ្មោះអ្វីដែលទៅលោកតា ???

ខ​៖ បាទនិយាយទៅសំរាប់ខ្ញុំមានឈ្មោះថា សៀវ ដាវិត ៕

ក៖ ចាសហើយចឹងសំរាប់លោកតាគឺលោកតាមានឈ្មោះថា សៀវ ដាវិត ហើយចង់សួរលោកតាថានៅក្នុងឆ្នាំនឹងលោកតាអាយប៉ុន្មានឆ្នាំហើយដែលទៅលោកតា ???

ខ៖ បាទនិយាយទៅសំរាប់ឆ្នាំនឹងគឺខ្ញុំមានអាយុ ៧០ ឆ្នាំហើយចឹងហាសបាទ ។

ក៖ ចាសហើយចឹងចង់សួរលោកតាអំពីស្រុកកំណើតរបស់លោកតាបន្ដិចថាតើ ស្រុកកំណើតរបស់លោកតានៅទីកន្លែងណាដែលទៅលោកតា ???

ខ៖ បាទនិយាយទៅសំរាប់ខ្ញុំបានកើតនៅខាងខេត្ត បាត់ដំបងរបស់យើងនេះតែម្ដងហាសបាទ ហើយសំរាប់ពេលលូវនឹងគឺកេបានប្ដូរទៅជាឈ្មោះ ហើយនឹងកាត់ទៅជាជាងដែកចឹងហាសបាទ ហើយប្រសិនជាគេបានកាត់ទៅជាភូមិអ្វី ហើយនឹងឃុំអ្វីនឹងគឺយើងមិនបានដឹងនោះទេហាសបាទ រឺក៏គេបានកាត់អោយទៅជាភូមិ ក្របី រឺក៏ជាភូមិ កម្មករ អីនឹងគឺយើងមិនបានដឹងនោះទេហាសបាទ តែអ្វីដែលខ្ញុំបានចាំកន្លែងកំណើតរបស់ខ្ញុំនឹងគឺខ្ញុំបានកើតនៅក្នុងភូមិ អន្លូង អិន ស្រុកសង្កែ ខេត្ត បាត់ដំបងចឹងហាសបាទ ៕

ក៖ ចាសហើយចឹងបានន័យថាសំរាប់លោកតាគឺមានស្រុកកំណើតនឹងគឺនៅខាងខេត្ត បាត់ដំបងរបស់យើងតែម្ដងមែនដែលរឺទេលោកតា ???

ខ៖ បាទៗគឺស្រុកកំណើតរបស់ខ្ញុំនឹងនៅខាងបាត់ដំបងនឹងតែម្ដងហាសបាទ ៕

ក៖ ចាសហើយចឹងចង់សួរលោកតាបន្ដិចថា សំរាប់លោកតានៅសព្វថ្ងៃនឹងថាតើលោកតាមានបងប្អូនចំនួនប៉ុន្មាននាក់ដែលទៅទលោកតា ???

ខ៖ បាទនិយាយទៅសំរាប់ខ្ញុំគឺខ្ញុំមានបងប្អូននឹងគឺចំនួនទាំងអស់ ៨នាក់ ចឹងហាសបាទ ហើយសំរាប់ខ្ញុំគឺបងគេបង្អស់ចឹងហាសបាទ ហើយសំរាប់ខ្ញុំទី១ ហើយសំរាប់ប្អូនទី២របស់ខ្ញុំនឹងគឺគេបានរស់នៅខាង វត្ត​ពោតធិ៏វង្សចឹងហាសបាទ ហើយគេបានរស់ខាងចំការសំរោង ហាសបាទ ហើយសំរាប់ប្អូនរបស់ខ្ញុំទាំង៦នាក់ទៀតនឹងគឺគេបានរស់នៅខាង សហរដ្ធអាមេរិចហាសបាទ ៕

ក៖ ចាសហើយចឹងសំរាប់បងប្អូនរបស់លោកតាទាំង៦នាក់ទៀតនឹងគឺគេបានរស់នៅ សហរដ្ធអាមេរិចទាំងអស់មែនដែលរឺទេលោកតា ???

ខ៖ បាទនិយាយទៅសំរាប់ប្អូនរបស់ខ្ញុំនឹងទាំងអស់នឹងគឺមាននាក់ខ្លះនឹងគឺគេបានរស់នៅ រដ្ធរូដារូ ហើយសំរាប់នាក់ខ្លះទៀតនឹងគឺគេបានរស់នៅខាង រដ្ធ កាលីហ្វុញ្ញ៉ា ចឹងទៅហាសបាទ និយាយទៅគឺរស់នៅនឹងគឺ ៥ ទៅ ៦នាក់ចឹងទៅហាសបាទ ៕

ក៖ ចាសហើយចឹងសំរាប់សព្វថ្ងៃនឹងថាតើពួកគាត់មានគ្រួសារអស់ហើយ មែនដែលរឺទេលោកតា ???

ខ៖ បាទនិយាយទៅសំរាប់ពួកគាត់រាល់ថ្ងៃនឹងគឺពួកគាត់មានគ្រួសារអស់ហើយចឹងហាសបាទ ហើយសំរាប់នាក់ខ្លះនឹងគឺគេមានចៅទាំងអស់ហើយចឹងហាសបាទ ពីព្រោះអីនឹងគឺពួកគាត់នឹងគឺមានអាយុនឹងក៏ច្រើនដែលចឹងហាសបាទ ៕

ក៖ ចាសហើយចឹងសំរាប់សព្វថ្ងៃនឹងថាតើលោកតា នៅតែមានទំនាក់ទំនងជាមួយពួកគាត់ដ៏ដែលមែនដែលរឺទេលោកតា ???

ខ៖ បាទនិយាយទៅសំរាប់យើងនៅសព្វថ្ងៃនឹងគឺយើង នៅតែមានទំនាក់ទំនងជាមួយពួកគាតដ៏ដែលចឹងហាសបាទ នឹងសំរាប់បងប្អូនរបស់ខ្ញុំចឹងហាសបាទដែលពួកគាត់បានរស់នៅខាងអាមេរិចនឹងចឹងហាសបាទ ហើយសំរាប់ពេលខ្លះនឹងគឺគាត់បានខលមក ហើយនឹងបានសួរសុខទុក្ខយើងចឹងទៅហាសបាទ ហើយនិយាយទៅសំរាប់បងប្អូនរបស់ខ្ញុំនឹងដែលបានរស់នៅខាង សហរដ្ធ អាមេរិច នឹងចឹងហាសបាត ។

ក៖ ចាសហើយចឹងចង់សួរលោកតាបន្ដិចថា សំរាប់បងប្អូនរបស់លោកតាថាតើពួកគាត់មានឈ្មោះអ្វីដែលទៅលោកតា ???

ខ៖ បាទ និយាយទៅសំរាប់បងប្អូនរបស់ខ្ញុំនឹងគឺដូចប្អូនបានស្គាល់ហើយចឹងហាសបាទ ហើយសំរាប់ប្អូនទី២របស់ខ្ញុំនឹងគឺគាត់មានឈ្មោះថា យូណាថាន់​​ នឹងហាសហើយសំរាប់គាត់នឹងគឺនៅស្រុកខ្មែររបសយើងនឹងគឺនៅខាងចំការសំរោងនឹងចឹងហាសបាទ សំរាប់ប្អូនទី៣របស់ខ្ញុំនឹងគឺគាត់មានឈ្មោះថា អាបីហ្គែល សំរាប់ប្អូនទី៤របស់ខ្ញុំនឹងគឺគាត់មានឈ្មោះថា អាបីហ្គាន​ ហើយសំរាប់ពួកគាត់នឹងបានរស់នៅខាង អាមេរិចនឹងចឹងហាសបាទ សំរាប់ប្អូនទី៥របស់ខ្ញុំនឹងគឺគាត់មានឈ្មោះថា សាខេ ហើយសំរាប់គាត់នឹងគាត់បានរស់នៅខា​ង សហរដ្ធ អាមេរិច ដែលចឹងហាសបាទ សំរាប់ប្អូនទី៦របស់ខ្ញុំនឹងគឺគាត់មានឈ្មោះថា មូសេ នៅខាងអាមេរិចដែលចឹងហាសបាទ សំរាប់ប្អូនទី៧របស់ខ្ញុំនឹងគឺគាត់មានឈ្មោះថា សុខា នៅខាងសហរដ្ធអាមេរិចដែល សំរាប់ប្អូនទី៨របស់ខ្ញុំនឹងគឺគាត់មានឈ្មោះថា សុខុម នឹងគឺគាត់បានរស់នៅខាង សហរដ្ធអាមេរិចដែលចឹងហាសបាទ ហើយសំរាប់គាត់នឹងគឺជាកូនពៅគេហើយចឹងហាសបាទ ៕

ក៖ ចាសហើយសំរាប់បងប្អូនរបស់លោកតាដែលបានរស់នៅខាងស្រុកខ្មែរនឹងគឺមានតែ២នាក់នោះទេមែនដែលរឺទេលោកតា ???

ខ៖ បាទនិយាយទៅគឺនៅខាងស្រុកខ្មែរនឹងគឺយើងមានតែ២នាក់នោះទេហាសបាទ ៕

ក៖ បាទហើយចឹងចង់សួរលោកតាបន្ដិចថា សំរាប់ឪពុករបស់លោកតាថាតើគាត់មានឈ្មោះអ្វីដែលទៅលោកតា ???

ខ៖ បាទនិយាយទៅសំរាប់ឪពុករបស់ខ្ញុំនឹងគឺគាត់មានឈ្មោះថា សៀង ចាន់ ហើយសំរាប់គាត់បានរស់នៅសហរដ្ធអាមេរិចដែលចឹងហាសបាទ តែសំរាប់គាត់បានស្លាប់បាត់ហើយហាសបាទ ហើយសំរាប់អាយុរបស់គាត់នឹងគឹមានអាយុ ៩០ឆ្នាំជាងហើយចឹងហាសបាទ តែសំរាប់គាត់បានស្លាប់បាត់ហើយចឹងហាសបាទ ៕

ក៖ ចាសហើយចឹងចង់សួរលោកតាបន្ដិចថា សំរាប់ស្រុកកំណើតរបស់គាតនឹងនៅទីកន្លែងណាដែលទៅលោកតា ???

ខ៖ បាទនិយាយទៅសំរាប់ស្រុកកំណើតឪពុករ​បស់ខ្ញុំនឹងគឺគាត់បានរស់នៅខាង ភូមិ កំពង់អំពិល ហើយឃុំអូមាល់ ខេត្តបាត់ដំបង របស់យើងចឹងហាសបាទ ហើយនៅខាងស្រុកបាត់ដំបង ខេត្តបាត់ដំបង ដែលចឹងហាសបាទ ហើយសំរាប់ម្ដាយរបស់ខ្ញុំនឹងស្រុកកំណើតរបស់គាត់នឹងគឺថានៅខាង ស្រុក សង្កែ ចឹងហាសបាទ ហើយសំរាប់គាត់នឹងបានស្លាប់ដែលចឹងហាសបាទ ហើយសំរាប់ពួកគាត់នឹងបានស្លាប់នឹងនៅខាង អាមេរិចទាំងអស់គ្នាចឹងហាសបាទ ៕

ក៖ ចាសហើយចឹងសំរាប់ម្ដាយរបស់លោកតា ថាតើគាត់មានឈ្មោះអ្វីដែលទៅទលោកតា ???

ខ៖ បាទនិយាយទៅសំរាប់ម្ដាយរបស់ខ្ញុំនឹងគឺគាត់មានឈ្មោះថា​ ហ៊ន ផាន់ ហាសបាទ ហើយសំរាប់ការសំភាសន៏នឹងគឺថានៅពេលដែលប្អូនបានយកទៅចាក់នឹងគឺពួកគាត់ប្រហែលជាបានលឺហើយចឹងហាសបាទ ៕

ក៖ ចាសហើចយឹងចង់សួរលោកតាបន្ដិចថា សំរាប់ឪពុកហើយនឹងម្ដាយរបស់លោកតា​កាល់គាត់នៅពីក្មេងនឹងថាតើពួកគាត់មានប្រកបមុខរបបអ្វីដែលរឺទេលោកតា ???

ខ៖ បាទនិយាយទៅសំរាប់ពួកគាត់ម្ដាយរបស់ខ្ញុំនឹងគឺគាត់មិនបានប្រកបមុខរបបអ្វីនោះទេ ពីព្រោះអីនឹងគឺគាត់ជាស្ដ្រីមេផ្ទះចឹងហាសបាទ ហើយសំរាប់ឪពុករបស់ខ្ញុំនឹងគឺគាត់ជានាក់គ្រប់គ្រង់កូនរបសគាត់ទាំងអស់នឹងប្រហែលជា ៧ ទៅ ៨នាក់នឹងចឹងហាសបាទ ហើយណាមួយទៀតនឹងគឺថាសំរាប់គ្រួសាររបស់ខ្ញុំនឹងគឺថាយើងទាំងអស់គ្នានឹងគឺក្រដែលចឹងហាសបាទ គឺមិនមានដូចជាគេនោះទេហាសបាទ ហើយនិយាយទៅសំរាប់គ្រួសាររបស់យើងនឹងគឺក្រ ហើយនឹងមិនមានដីដូចជាគេនោះទេហាសបាទ ហើយសំរាប់ឪពុករបស់ខ្ញុំនឹងគឺគាត់មានមុខរបបធ្វើជាផ្ទះចឹងហាសបាទ ហើយនិយាយទៅគឺគាត់បានធ្វើផ្ទះធ្វើអ្វីចឹងទៅហាសបាទ ហើយប្រសិនជានិយាយអោយចំនឹងគឺគាត់នឹងធ្វើជាជាងឈើចឹងហាសបាទ ដូចជាងតុ ជាងទូរ អីទាំងអស់នឹងគឺគាត់អាចនឹងធ្វើបានចឹងហាសបាទ ​​ ហើយជាពិសេសនឹងគឺគាត់ជាជាងផ្ទះអីនឹងគឺគាត់អាចនឹងធ្វើបានទាំងអស់ចឹងហាសបាទ ៕

ក៖ ចាសហើយចឹងសំរាប់ពួកគាត់ថាតើគាត់ដែលបានដំណាលរឿងដែលបានប្រាប់លោកតាដែលរឺទេលោកតា ???

ខ៖ បាទនិយាយទៅគឺមិនដែលនោះទេហាសបាទ តែគ្រាន់តែថាសំរាប់គាត់នឹងនៅពេលដែលគាត់បានកើតមកនឹងគឺគាត់បានប្រាប់យើងថា សំរាប់ឪពុករបស់គាត់នឹងគឹមានឈ្មោះថា សៀង ហាសបាទ ហើយសំរាប់ម្ដាយរបស់គាត់នឹងគឺមានឈ្មោះថា ហឿង ចឹងហាសបាទហើយសំរាប់មុខរបបរបស់គាត់នឹងនៅក្នុងជំនាន់នឹងគឺគាត់បានធ្វើស្រែចំការចឹងហាសបាទ ហើយនិយាយទៅគឺគាត់បានធ្វើស្រែនឹងគឺនៅខាងភូមិគល់សេកចឹងហាសបាទ ហើយសំរាប់គាត់នៅពេលដែលគាត់បានចេញពីភូមិឃុំនឹងមកចឹងទៅគាត់បានប្រកបមុខររបនឹងចឹងហាសបាទ ហើយសំរាប់គាត់នឹងបានធ្វើការងារទាំងអស់នឹងយូរហើយចឹងហាសបាទ នឹងសំរាប់ការងារច្រូកស្រូវរបស់គាត់តចឹងហាសបាទ៕

ក៖ ចាសហើយចឹងចង់សួរលោកតាបន្ដិចថា សំរាប់លោកតានៅពេលដែលលោកតានៅពីក្មេងនឹងថាតើលោកតាបានធ្វើអ្វីខ្លះដែលទៅលោកតា អាចប្រាប់បន្ដិចបានដែលរឺទេលោកតា???

ខ៖ ​បាទនិយាយទៅសំរាប់ខ្ញុំនៅពេលដែលខ្ញុំនៅពីក្មេងនឹងគឺថាខ្ញុំមានអាយុនឹងប្រហែលជា ៥ ទៅ ៦ឆ្នាំចឹងហាសបាទនៅក្នុងជំនាន់នឹងគឺគាត់បានអោយយើងចូលរៀនចឹងហាសបាទ ហើយសំរាប់នៅក្នុងជំនាន់នឹងគឺថាសាលារៀននឹងមានឈ្មោះថា រូពៀល ចឹងហាសបាទ ហើយសំរាប់សាលារៀននឹងលូវគឺបានបាត់ហើយចឹងហាសបាទ ហើយសំរាប់ពេលក្រោយមកនឹងគឺសំរាប់ជីវភាពរបស់ឪពុកយើងនឹងគឺក្រពេកចឹងទៅក៏គាត់បានអោយយើងនឹងឈប់រៀនតែម្ដងហាសបាទ​ហើយសំរាប់ពេលនឹងគឺមិនចឹងនោះទេហាស ពីព្រោះអីនឹងសំរាប់ឪពុករបស់ខ្ញុំនឹងគឺគាត់បានផ្លាស់ទីលំនៅនឹងនៅក្នុងឆ្នាំ ១៩៦០ គត់ចឹងហាសបាទ ហើយសំរាប់នៅក្នុងឆ្នាំ ១៩៦០ នឹងគឺឪពុករបស់ខ្ញុំនឹងគឺគាត់បានផ្លាស់ទីលំនៅនឹងទៅរស់នៅខាងភ្នំពេញចឹងហាសបាទ ហើយនៅពេលដែលទៅរស់នៅខាងភ្នំពេញនឹងគឺអ៊ុំរបស់ខ្ញុំនឹងគឺគាត់បានអោយឪពុករបស់ខ្ញុំនឹងអោយទៅមើល ហើយនឹងចាំដីនៅខាងទំនប់ជប៉ុនៗចឹងហាសបាទ ហើយនៅពេលដែលយើងបានទៅមើលដីនឹងគឺអស់រយះពេល ៣ឆ្នាំដែលចឹងហាសបាទ ហើយសំរាប់រយះពេល៣ឆ្នាំនឹងគឺថាខ្ញុំនឹងបានរៀនដែលចឹងហាសបាទ ហើយសំរាប់នៅសម័យមុននឹងគឺគេបានហៅថ្នាក់នឹងគឺជាថ្នាក់ទី ៩ ទៅថ្នាក់ទី ១០ហើយចឹងហាសបាទ ហើយសំរាប់ថ្នាក់ទី១នឹងទី២នឹងគឺនៅក្នុងសំរាប់ភាសាបារាំងនឹងគឺខ្ញុំបានភ្លេចបាត់ហើយ ហើយសំរាប់ភាសាខ្មែរនឹងគឺគេបានហៅថាថ្នាក់ វិចានាក់ដ្ធានចឹងហាសបាទ ហើយសំរាប់ខ្ញុំបានរៀនបានថ្នាក់ទី១០ដែលចឹងហាសបាទ ហើយសំរាប់ខ្ញុំនៅពេលដែលខ្ញុំបានរៀននៅទីកន្លែងនឹងបានរយះពេល៣ឆ្នាំនឹងដែលចឹង ក៏យើងបានរៀនបានចូលថ្នាក់ទី៧ដែលចឹងហាបសាទ ហើយសំរាប់នៅក្នុងជំនា់ននឹងគឺយើងរៀននឹងគឺមិនសូវជាពូកែដូចជានាក់ដ៏ទៃនោះទេហាសបាទ ហើយនិយាយទៅគឺថារៀនភាគច្រើននឹងគឺធ្លាក់នឹងគឺច្រើនជាងជាប់ចឹងហាសបាទ ហើយសំរាប់ពេលនឹងគឺនៅពេលដែលខ្ញុំបានរៀននឹងគឺគេបានមានឈ្មោះអោយខ្ញុំនឹងទៅរៀននៅខាង កូលេសសៀន របស់គេនឹងនិយាយទៅគឺជាសាលារៀន អនុវិទ្យាល័យ ចឹងហាសបាទ ហើយនៅពេលដែលខ្ញុំបានទៅរៀននឹងគឺខ្ញុំបានឈប់រៀននឹងបានត្រឹមថ្នាក់ទី ៦តែប៉ុននឹងចឹងហាសបាទ ហើយសំរាប់ខ្ញុំនៅពេលដែលខ្ញុំបានរៀនបានថ្នាក់ទី ៦​នឹងក៏ខ្ញុំបានឈប់រៀនតែម្ដងហាសបាទ ហើយក៏យើងបានបន្ដបានមករសនៅខាងបាត់ដំបងរបស់យើងទៀតចឹងហាសបាទ ហើយសំរាប់ខ្ញុំបានមករស់នៅខាងខេត្ត បាត់ដំបង នេះនឹងគឺតាំងពីឆ្នាំ ១៩៦០ គត់ ហើយបន្ទាប់មកនឹងគឺនៅក្នុងឆ្នាំ ១៩៦១ នឹងគឺថាសំរាបជីវភាពឪពុករប់សខ្ញុំនឹងគឺគាត់ក្រសត់ពេកចឹងទៅក៏ខ្ញុំបានសំរេចចិត្តបានទៅរស់នៅជាមួយគេបន្ដទៀតចឹងហាសបាទ ហើយធ្វើយ៉ាងមិចដើម្បីបានប្រាក់នឹងយកមកផ្គត់ផ្គង់អោយឪពុកហើយនឹងម្ដាយរបស់យើងចឹងហាសបាទ ហើយរហូតដល់ឆ្នាំ ១៩៦៥ នឹងក៏ខ្ញុំបានចូលធ្វើការងារនឹងនៅក្នុងរោងចក្ររបស់យើងនៅក្នុងឆ្នាំ ១៩៦៥ គេមានរោងចក្ររបស់នៅក្នុងខេត្តបាត់ដំបងរបស់យើងចឹងហាសបាទ ហើយរយះពេល២ឆ្នាំនឹងក៏ខ្ញុំបានធ្វើការងារនឹងនៅក្នុងរោងចក្រនឹងគឺធ្វើជាប់រហូត ហើយនឹងបានធ្វើការងារនឹងបានរហូតដល់ដំណើលការរយះពេល២ឆ្នាំចឹងហាសបាទ ហើយសំរាប់ខ្ញុំបានចាំថានៅក្នុងឆ្នាំនឹងគឺ សម្ដេចគាត់បានមកចូលរួមធ្វើពីធីសំភោពសំរាប់រោងចក្រនឹងចឹងហាសបាទ ហើយសំរាប់ខ្ញុំបានធ្វើការងានឹងគឺតាំងពីឆ្នាំ ១៩៦៥ រហូតដល់ឆ្នាំ ១៩៦៧ នឹងហាសនិយាយទៅគឺយើងបានធ្វើការងារនឹងគឺរយះពេល ២ឆ្នាំគត់ ហើយនៅពេលដែលយើងបានធ្វើការងារនឹងគឺរហូតដល់ឆ្នាំ ១៩៧០ នឹងគឺគេបានធ្វើរដ្ធប្រហារហើយគេបានធ្វើរដ្ធប្រហារសម្ដេចនឹងក៏ខ្ញុំបាននៅតែបន្ដធ្វើការងារនៅក្នុងរោងចក្រនឹងដ៏ដែលចឹងហាសបាទ ហើយសំរាប់ខ្ញុំនៅក្នុងជំនាន់នឹងគឺខ្ញុំបានរៀបការនឹងនៅក្នុងឆ្នាំ ១៩៧០ គត់នឹងគឺខ្ញុំបានរៀបការជាមួយប្រពន្ធរបស់ខ្ញុំតែម្ដងហាសបាទ ហើយសំរាប់យើងបានរស់នៅជាមួយគ្នានឹងតាំងពីឆ្នាំ ១៩៧០ រហូតដល់ឆ្នាំ ១៩៧៥ នឹងហើហយសំរាប់ខ្ញុំក៏បានមានកូនចំនួន២នាក់ចឹងហាសបាទ ហើយសំរាប់សព្វថ្ងៃនឹងគឺថាកូនទី២របស់ខ្ញុំនឹងគឺគាត់បានកំពុងតែនៅធ្វើការងារចឹងហាសបាទ ហើយសំរាប់សព្វថ្ងៃនឹងគឺគេបានធ្វើការងារនៅខាងកំពុងសោមចឹងហាសបាទ ហើយសំរាប់អាយុរបស់គាត់នឹងគឺជិត ៥០ឆ្នាំហើយចឹងហាសបាទ ហើយសំរាប់កូនមួយទៀតនឹងគឺគេបានស្លាប់នៅក្នុងជំនាន់ប៉ុលពតនឹងចឹងហាសបាទ ហើយក្រោយពេលដែលគេបានចូលមករំដោះយើងហើយចឹងនៅក្នុងឆ្នាំ ១៩៨០ នឹងក៏ខ្ញុំបានមករស់នៅដីចាស់របស់ខ្ញុំនៅក្នុងឆ្នាំ ១៩៨០ នឹងតែម្ដងហាសបាទ ហើយដល់ពេលចឹងក៏ខ្ញុំបានធ្វើការងារនៅខាងរោងចក្រនឹងគឺម្ដងទៀតចឹងហាសបាទនៅក្នុងឆ្នាំ ១៩៨១ រហូតដល់ឆ្នាំ ១៩៨២ នឹងចឹងហាសបាទ​ហើយនិយាយទៅគឺខ្ញុំបានធ្វើការងារនឹងរហូតដល់ឆ្នាំ ១៩៨៥ នឹងហាសបាទ​ហើយសំរាប់ខ្ញុំបានធ្វើការងារហូតដល់ឆ្នាំ ១៩៩០ នឹងបានខ្ញុំបានលាឈប់ ហើយនឹងបានសម្រាកពីធ្វើការងារនៅខាងរោងចក្រនឹងចឹងហាសបាទ ហើយនិយាយទៅគឺខ្ញុំបានឈប់ធ្វើការងារនៅខាងរោងចក្រនឹងគឺនៅក្នុងឆ្នាំ ១៩៨៥ ដែលចឹងហាសបាទ ហើយនៅពេលដែលខ្ញុំបានធ្វើការងារនឹងគឺខ្ញុំបានមានវិជ្ជាជីវនឹងគឺលេងភ្លេងចឹងហាសបាទ ហើយនិយាយទៅសំរាប់ខ្ញុំបានលេងនឹងដូចជាភ្លេងសម័យរបស់យើងចឹងហាសបាទ ហើយសំរាប់នាក់ដែលបានធ្វើការងារនៅក្នុងរោងចក្រនឹងមាននាក់ខ្លះនឹងគឺគេបានរៀបការចឹងទៅក៏គេបានដើររកភ្លេងការនឹងចឹងទៅក៏យើងបានជួយគេបានលេងនៅក្នុងរោងចក្រនឹងចឹងទៅក៏គេបានអោយយើងនឹងបានកំរៃបានក្រៅហើយនឹងបានយកមកចិញ្ចឹមជីវតរស់យើងបានក្រៅចឹងតៅហាសបាទ ហើយសំរាប់មកដល់ឆ្នាំ ១៩៩០ នឹងក៏ខ្ញុំបានលាឈប់ធ្វើការងារនៅខាងរោងចក្រចឹងហាសបាទ ហើយដល់ពេលនឹងក៏ខ្ញុំបានរស់នៅផ្ទះរបស់ខ្ញុំចឹងហាសបាទ ហើយរហូតមកដល់លូវនឹងក៏ខ្ញុំមិនទាន់នឹងបានធ្វើការងារអ្វីទៀតដែលចឹងហាសបាទ ហើយសំរាប់មកដល់ឆ្នាំ ២០០៥ នឹងក៏ខ្ញុំមានមុខរបបរហូតមកដល់សព្វថ្ងៃនឹងតែម្ដងហាសបាទ ហើយនិយាយទៅសំរាប់មុខរបបរបស់យើងនឹងគឺគ្រាន់តែការលក់ដូរនឹងបន្ដិចបន្ដូចតែប៉ុននឹងនៅក្នុងសាលារៀនចឹងហាសបាទ ហើយនិយយាទៅនៅក្នុងឆ្នាំ ២០០៥ នឹងគឺខ្ញុំបានរកស៊ីនឹងគឺគ្រាន់តែលក់ដូរនឹងគឺបន្ដិចបន្ដួចនោះទេហាសបាទ ហើយនិយាយទៅគឺរហូតដល់ឆ្នាំ ២០១០ នឹងក៏ខ្ញុំនៅតែបន្ដលក់ដូរបន្ដិចបន្ដូចរហូតដែលចឹងហាសបាទហើយនិយាយទៅរហូតមកដល់លូវនឹងគឺជិតឆ្នាំ ២០២០ ហើយចឹងគឺខ្ញុំនៅតែលក់ដូរដ៏ដែលចឹងហាសបាទហើយប្រសិនជាគិតជាឆ្នាំនឹងគឺជិត១៥ឆ្នាំហើយដែលខ្ញុំបានលក់ដូររហូតនឹងចឹងហាសបាទ ៕

ក៖ ចាសហើយចឹងសំរាប់លោកតាគឺបានលក់ដូរនៅទីកន្លែងនេះនឹងគឺរយះពេល ១៥ឆ្នាំជាងហើយមែនដែលរឺទេលោកតា ???

ខ៖ បាទនិយយាទៅសំរាប់ខ្ញុំបានលក់ដូរនៅទីកន្លែងនេះនឹងគឺអស់រយះពេល ១៥ ឆ្នាំជាងហើយចឹងហាសបាទ ៕

ក៖ ចាសហើយចឹងចង់សួរលោកតាបន្ដិចថា សំរាប់លោកតានៅក្នុងជំនាន់មុននឹងនៅពេលដែលលោកតាបានរៀបការនឹងថាតើលោកតាបានរៀបការដោយក្ដីស្រឡាញ់​ រឺក៏មានចាស់ទុំគាត់បានរៀបការអោយលោកតាដែលទៅលោកតា ???

ខ៖ បាទនិយាយទៅសំរាប់នៅក្នុងជំនាន់មុននឹងគឺយើងបានស្រឡាញ់គ្នា ចិត្តហើយនឹងចិត្តចឹងហាសបាទ ពីព្រោះអីនឹងគឺថាយើងបានធ្វើការងារនៅក្នុងរោងចក្រនឹងក៏យើងបានស្គាល់គ្នាចឹងទៅក៏បានស្រឡាញ់គ្នាតែម្ដងហាសបាទ ហើយនៅពេលដែលយើងបានស្រឡាញ់គ្នាហើយចឹងក៏យើងបានអោយឪពុកហើយនឹងម្ដាយរបស់យើងបានចូលស្ដីដណ្ដឹងគ្នាតែម្ដងហាសបាទ ៕

ក៖ ចាសហើយចឹងបានន័យថាសំរាបលោកយាយគឺគាត់បានធ្វើការងារនៅខាងរោងចក្រដែលមែនដែលរឺទេលោកតា ??

ខ៖ បាទនិយាយទៅសំរាប់យើងទាំង២នាក់នឹងគឺបានធ្វើការងារទាំង២នាក់ចឹងហាសបាទ ៕

ក៖ ចាសហើយចឹងចង់សួរលោកតាបន្ដិចថាសំរាប់លោកតានៅពេលដែលលោកតាបានធ្វើការងារនៅខាងរោងចក្រនឹងថាតើនៅការងាររបស់លោកតានៅក្នុងរោងចក្រនឹងលោកតាធ្វើជាជាងរឺក៏ធ្វើការងារផ្នែកអ្វីដែលទៅលោកតា អាចប្រាប់បន្ដិចបានដែលរឺទេលោកតា ???

ខ៖ បាទនិយាយទៅសំរាប់ពេលនឹងគឺយើងបានធ្វើការងារខាងជាងចឹងហាសបាទ ពីព្រោះអីនឹងសំរាប់នៅក្នុងជំនា់ននឹងគឺថាចិនគេបានដំឡើងកីដំត្បាញ់របស់គេនឹងចឹងហាសបាទ ហើហយសំរាប់ពេលនឹងគឺគេបានដំឡើងដូចជាកីប្រឌឹបចឹងហាសបាទ ហើយនៅពេលដែលយើងបានធ្វើកីប្រឌឹបនឹងគឺគាត់បានដំឡើងអោយគេចឹងទៅហាសបាទ ហើយសំរាប់ដំត្បាញ់នឹងគឺគេបានយករបស់ទាំងអស់នឹងដូចជាឈើរបស់ទាំងអស់នឹងយកមកពីប្រទេសចិនទាំងអស់ចឹងហាសបាទ ហើយនៅពេលដែលគេបានអោយមកនឹងក៏គេបានអោយមកទាំងកីដុំៗរបស់គេចឹងហាសបាទ ហើយសំរាប់កីទាំងអស់នឹងគឺត្រូវមានជាងម្នាក់ដើម្បីនៅឈរចាំមើលជួសជុលម៉ាស៊ីនទាំងអស់នឹងចឹងហាសបាទ ហើយសំរាប់ខ្ញុំនឹងគឺជាជាងជួសជុលត្រល់នឹងតែម្ដងហាសបាទ ហើយសំរាប់ពេលខ្លះនឹង រឺក៏ជួនកាល់នឹងគឺយើងត្រូវមើលរបស់ទាំងអស់នឹងដើម្បីយកមកជួសជុលរបស់របបទាំងអស់ដើម្បីធ្វើអោយវានឹងបានដំណើរកាលបានល្អឡើងវិញចឹងហាសបាទ ហើយនិយាយទៅគឺយើងនៅចាំដើម្បីជួយគេចឹងទៅហាសបាទ ។

ក៖ ចាសហើយចឹងសំរាប់លោកយាយគឺគាត់បានធ្វើការងារនៅក្នុងរោងចក្រនឹងគឺផ្នែក ត្បាញ់ ចឹងទៅមែនដែលរឺទេលោកតា ???

ខ៖ បាទនិយាយទៅសំរាប់លោកយាយនៅក្នុងជំនា់ននឹងគឺគាត់បានធ្វើការងារផ្នែកជានាក់ ត្រួតពិនិត្យចឹងហាសបាទ ហើយនិាយយទៅគឺគាត់បាននៅខាងបត់ក្រណាត់ចឹងហាសបាទ ហើយសំរាប់គាត់គឺជំនាញ់របស់គាត់នឹងគឺខាងគូរក្រណាត់អីចឹងទៅហាសបាទ ហើយនៅពេលដែលគាត់កាន់ខាងផ្នែកនឹងគឺជាផលិតចុងក្រោយហើយចឹងហាសបាទ ហើយនៅពេលដែលយើងនឹងបានចូលធ្វើជាប្រឌឹបហើយចឹងគឺគេបានយកទៅព្រីន ហើយចឹងហាសបាទ ហើយនិយាយទៅគឺយើងបានធ្វើនឹងគឺដូចជាបាល់ចឹងហាសបាទ ។

ក៖ ចាសហើយចឹងសំរាប់នៅក្នុងជំនាន់នឹងគឺលោកតា ហើយនឹងលោកយាយបានធ្វើការងារជាមួយគ្នាចឹងទៅគឺលោកតានឹងបានទទួលប្រាក់នឹងក៏ច្រើនដែលមែនដែលរឺទេលោកតា ???

ខ៖ បាទៗ ។

ក៖ ចាសហើយចឹងសំរាប់នៅក្នុងជំនាន់នឹងគឺថាយើងទាំងអស់គ្នានឹងគឺសំបូលនឹងមានការងារដើម្បីធ្វើដែលមែនដែលរឺទេលោកតា ???

ខ៖ បាទនិនយាយទៅសំរាប់នៅសម័យនឹងគឺជាសម័យដែលមានការរីកចំរើនដែលចឹងហាសបាទ ហើយសំរាប់សម័យនឹងគឺនៅក្នុងសម៏យឆ្នាំ ១៩៨០ ទៅរដល់ឆ្នាំ ១៩៩០ នឹងហាសបាទគឺថារីកចំរើនដែលចឹងហាសបាទ ហើយនិយាយទៅគឺត្រូវហើយសំរាប់នៅក្នុងសម័យនឹងគឺថាជាសម័យដែលល្អប្រសើរក៏យើងអាចថាបានដែលចឹងហាសបាទ ហើយនិយាយទៅសំរាប់ស្រុករបស់យើងនៅក្នុងជំនាន់នឹងគឺជាស្រុកដែលមានភាពសន្និភាព ហើយនឹងត្រើយត្រៀងចឹងហាសបាទ ហើយសំរាប់ប្រាក់ខែរបស់យើងនៅក្នុងជំនាន់នឹងក៏បានច្រើនដែលចឹងហាសបាទ ហើយសំរាប់អង្ករនៅក្នុងជំនាន់់នឹងគឺយើងបានប្រាក់ខែនឹងគឺនៅពេលដែលយើងបានចូលដំបូងនឹងគឺបានប្រាក់ខែចំនួន ៩០០ បាត់ទៅហើយហាសបាទ ហើយនិយាយទៅសំរាប់ ៩០០ ពីដើមនឹងគឺនៅក្នុងពេលនឹងប្រសិនជាយើងគិតជាមាសនឹងគឺយើងបានមាសចំនួន ៣ជីបាត់ទៅហើយចឹងហាសបាទ ហើយនិយាយទៅគឺយើងបានមាសចំនួន៣ជីចឹងហាសបាទ ៕

ក៖ ចាសហើយចឹងចង់សួរលោកតាបន្ដិចថា សំរាប់លោកយាយថាតើលោកយាយមានឈ្មោះអ្វីដែលទៅលោកតា ???

ខ៖ បាទសំរាប់ប្រពន្ធរបស់ខ្ញុំនឹងគឺគាត់មានឈ្មោះថា រស់ រិន ចឹងហាសបាទ ៕

ក៖ ចាសហើយចឹងសំរាប់ឆ្នាំនឹងថាតើគាត់មានអាយុប្រហែលជាប៉ូន្មានដែលទៅលោកតា ???

ខ៖ បាទនិយាយទៅសំរាប់ប្រពន្ធរបស់ខ្ញុំឆ្នាំនឹងគឺគាត់មានអាយុនឹងប្រហែលជា ៦៧ ឆ្នាំហើយចឹងហាសបាទ ហើយសំរាប់គាត់នឹងគឺបានស្រុកកំណើតរបស់គាត់នឹងនៅខាងចំការសំរោងរបស់យើងដែលចឹងហាសបាទ ។

ក៖ ចាសនិយាយទៅសំរាប់ស្រុកកំណើតរបស់គាត់នឹងនៅខាងស្រុកចំការសំរោងដែលមែនដែលរឺទេលោកតា ???

ខ៖ បាទនិយាយទៅសំរាប់ស្រុកកំណើតរបស់គាត់នឹងនៅខាង ចំការសំរោងរបស់យើងដែលចឹងហាសបាទ ៕

ក៖ ចាសហើយចឹងនៅពេលដែលដល់ក្រោយមកទៀតចឹង ថាតើមកដល់សព្វថ្ងៃនឹងថាតើលោកតាមានកូនទាំងអស់នឹងចំនួនប៉ូន្មាននាក់ដែលទៅលោកតា ???

ខ៖ បាទនិយាយទៅសំរាប់កូនរបស់ខ្ញុំនឹងគឺយើងអាចនិយាយបានថានៅតាំងពីឆ្នាំ ១៩៧០ រហូតដល់ឆ្នាំ ១៩៧៥ នឹងគឺខ្ញុំមានកូនទាំងអស់នឹងចំនួន ២នាក់ចឹងហាសបាទ ហើយមកដល់ក្នុងជំនាន់ប៉ុលពតនឹងគឺយើងមិនបានមានកូនទៀតនោះទេហាសបាទ ហើយនៅពេលដែលមកដល់់ជំនាន់រដ្ធរំដោះប្រជាជនហើយចឹងគឺនៅក្នុងជំនាន់នឹងគឺខ្ញុំមានកូនចំនួនមួយម្នាក់ទៀតចឹងហាសបាទ គឺនៅក្នុងឆ្នាំ ១៩៨៦ ចឹងហាសបាទ ហើយសំរាប់មកដល់ឆ្នាំ ១៩៨៩ នឹងគឺខ្ញុំមានកូនចំនួន១ទៀតចឹងហាសបាទ ហើយសំរាប់កូនក្រោយគេនឹងគឺជាកូនប្រុសចឹងហាសបាទ ហើយសំរាប់កូនដែលបានកើតឆ្នាំ ១៩៨៩ នឹងគឺគេបានទៅរៀននៅខាងភ្នំពេញចឹងហាសបាទ ហើយសំរាប់វានឹងគឺនៅលាវនោះទេ និយយាទៅគឺវាមិនទាន់នឹងមានគ្រួសារនោះទេហាសបាទ ៕

ក៖ ចាសហើយចឹងសំរាប់គាត់បានបន្ដទៅរៀនបន្ថែមទៀតមែនដែលរឺទេលោកតា ???

ខ៖ បាទនិយាយទៅសំរាប់គាត់នឹងគឺគាត់បាននៅរៀនទៀតចឹងហាសបាទ ៕

ក៖ ចាសហើយចឹងសំរាប់គាត់រៀនបានពូកែហើយបានគាត់នៅតែបន្ដរៀនទៀតមែនដែលរឺទេលោកតា ???

ខ៖ បាទនិយយាទៅសំរាប់រាល់ថ្ងៃនឹងគឺគាត់បានរៀនបានដល់អនុបណ្ឌិតហើយចឹងហាសបាទ ហើយសំរាប់គាត់រៀននឹងបានដល់ថ្នាក់អនុបណ្ឌិតហើយចឹងហាសបាទ ៕

ក៖ចាសហើយចឹងសំរាប់គាត់រាល់ថ្ងៃនឹងគឺគាត់បានធ្វើការងារផ្នែកអ្វីដែលទៅលោកតាអាចប្រាប់បន្ដិចបានដែលរឺទេលោកតា ???

ខ៖ បាទនិយាយទៅសំរាប់គាត់រាល់ថ្ងៃនឹងគឺគាត់បានធ្វើការងារជាមួយនឹងកូរ៉េចឹងហាសបាទ​ ហើយនិយយាទៅសំរាប់មួយនឹងគឺជាពួកគ្រីសបរិសក្ដ័ចឹងហាសបាទ ៕

ក៖ ចាសហើយចឹងសំរាប់នៅពេលចឹងគឺគាត់បានទៅរស់នៅខាងភ្នំពេញហើយចឹង ហើយដល់ពេលចឹងទៅសំរាប់លោកតាថាតើលោកតា ហើយនឹងលោកយាយមែនដែលរឺទេលោកតា ???

ខ៖ បាទនិយាយទៅសំរាប់រាល់ថ្ងៃនឹងគឺខ្ញុំបានរស់នៅតែ២នាក់ លោកតាហើយនឹងលោកយាយ ហើយនឹងមានចៅមួយដែលគាត់មានអាយុប្រហែលជា ១៤ ឆ្នាំតែប៉ុននឹងចឹងហាសបាទ ហើយសំរាប់កូនដែលបានកើតនៅក្នុងឆ្នាំ ១៩៨៦ នឹងក៏វានឹងបានរស់នៅជាមួយយើងដែលចឹងហាសបាទ ៕

ក៖ ចាសហើយចឹងចង់សួរលោកតាបន្ដិចសំរាប់ភូមិឃុំដែលលោកតាបានរស់នៅនឹង ថាតើភូមិឃុំមានឈ្មោះអ្វីដែលទៅលោកតាអាចប្រាប់បន្ដិចបានដែលរឺទេលោកតា ???

ខ៖ បាទនិយយាទៅសំរាប់ភូមិនឹងគឺជាភូមិ ទួលតាឯក ហើយនឹងឃុំអូតាគាំ១ ស្រុកបាត់ដំបង ខេត្តបាត់ដំបង ចឹងហាសបាទ ហើយសំរាប់ភូមិឃុំដែលខ្ញុំបានរស់នៅនឹងគឺរស់នៅភូមិ អូតាគាំ១ចឹងហាសបាទ ៕

ក៖ ចាសហហើយចឹងសំរាប់លោកតាបានរស់នៅខាងអូតាគាំ១ ចឹងថាតើនៅកន្លែងរស់នៅរបស់លោកតាថាតើវានៅឆ្ងាយពីកន្លែងរបស់លោកតារស់នៅដែររឺទេលោកតា ???

ខ៖ បាទនិយាយទៅសំរាប់មួយនឹងគឺវាមិនសូវជាឆ្ងាយប៉ុន្មាននោះទេហាសបាទ ហើយនិយាយទៅគឺថាវានឹងគឺប្រហែលជាយើងបានដើរទៅតាមផ្លូវមួយនេះចឹងទៅគឺប្រហែលជា ៧០០ ទៅ ៨០០ម៉ែត្រអីតែប៉ុននឹងចឹងហាសបាទ ហើយនិយាយទៅគឺថាយើងនឹងបានទៅដល់កន្លែងនឹងគឺថាយើងដើរទៅនឹងក៏មិនសូវជាឆ្ងាយប៉ុន្មានដែលចឹងហាសបាទ ៕

ក៖ ចាសហើយចឹងចង់សួរលោកតាបន្ដិចអំពីប្រវត្តិរបស់លោកតាបន្ដិចថា សំរាប់នៅក្នុងជំនាន់ប៉ុលពតនឹងថាតើលោកតាបានរស់នៅទីកន្លែងណាដែលទៅលោកតា ???

ខ៖ បាទនិយយាទៅសំរាប់នៅក្នុងជំនាន់ប៉ុលពតនឹងគឺខ្ញុំបានរស់នៅនឹងគឺច្រើនដំណាក់ខ្លាំងណាស់ហាសបាទ ហើយនិយាយទៅគឺខ្ញុំចង់និយាយពីដើមបន្ដិចចឹងហាសបាទ ពីព្រោះអីនឹងគឺឆ្នាំ ១៩៨៥ នឹងគឺគេមិនទាន់នឹងអោយយើងនឹងបានរស់នៅទីកន្លែងនឹងនោះទេ ហើយនិយាយទៅគឺគេបានអោយយើងនឹងនៅជំលៀសយើងអោយទៅកន្លែងផ្សេងចឹងហាសបាទ ហើយបានមកដល់ឆ្នាំ ១៩៨៧ នឹងគឺគេបានជំលៀសកម្មករដែលនៅចាស់ៗនឹងគឺគេបានអោយយើងនឹងចេញពីកន្លែងនឹងចឹងហាសបាត ហើយសំរាប់ពេលនឹងគឺពួកវានឹងបានប្រកាសថាសំរាប់របស់វាទាំងអស់នឹងគឺវានឹងទៅជាមានម្ចាស់ការនៅលើរោងចក្រទាំងអស់នឹងចឹងហាសបាទ ហើយដល់ពេលចឹងគឺគេបានអោយប្រជាជននៅក្នុងសហករទាំងអស់នឹងអោយបានទៅធ្វើស្រែធ្វើចំការអោយពួកវាទាំងអស់ចឹងហាសបាទ ហើយសំរាប់កម្មករដែលបានចេញទៅជាង២០០០គ្រួសារនឹងគឺថានៅពេលដែលបានចេញទៅនឹងអោយត្រឡប់ទៅនឹងគឺមិនដល់រឺក៏មិនសល់ ២០០គ្រួសារនឹងគឺមិនដល់ផងនឹងចឹងហាសបាទ ហើយសំរាប់នាកខ្លះនឹងគឺគេបានអោយចេញនឹងគឺមាននាក់ខ្លះទៀតនឹងគឺគេបានចេញទៅរស់នៅខាង សហររដ្ធអាមរិច ចឹងទៅ ហើយសំរាប់នាក់ខ្លះទៀតនឹងគឺគេបានចេញទៅរស់នៅខាង កាន់ណាដា អីចឹងទៅហាសបាទ ហើយសំរាប់នាក់ខ្លះទៀតនឹងគឺបានរស់នៅប្រទេសបារាំងអីចឹងទៅហាសបាទ ហើយសំរាប់នាក់ទាំងអស់នឹងគឺនាក់ដែលបានរស់នៅចឹងហាសបាទ និយាយទៅគឺពួកដែលបានធ្វើការងារនៅខាងកម្មករចឹងហាសបាទ ហើយសំរាប់គេបានសល់ប៉ុន្មាននឹងគឺគេបាននៅកន្លែងនឹងបានស្លាប់អីខ្លះអីខ្លះចឹងទៅហាសបាទ ពីព្រោះអីនឹងគឺគាត់ចាស់ៗអស់ទៅហាសបាទ ៕

ក៖ ចាសហើយចឹងសំរាប់នៅក្នុងជំនាន់ប៉ុលពតនឹង ដូចជាបានអោយលោកតាបានធ្វើការងារអ្វីគេខ្លះដែលទៅលោកតា ???

ខ៖ បាទនិយាយទៅសំរាប់ដំបូងនឹងគឺនៅពេលដែលទៅនឹងគេបានអោយខ្ញុំបានធ្វើការងារខាង ប្រឡាយទឹកចឹងហាសបាទ ហើយសំរាប់ប្អូនស្រីរបស់ខ្ញុំដែលគាត់នៅខាងប្រពន្ធរបស់ខ្ញុំនឹងហាសបាទ គឺគេបានអោយវានឹងបានជំលៀសនឹងបានអោយចេញទៅប្រទេសវៀតណាមចឹងហាសបាទ ហើយមិនបានប៉ុន្មានផងនឹងគឺគេបានអោយយើងនឹងបានជីកដី ហើយនឹងកាប់ប្រឡាយអីទាំងអស់នឹងចឹងហាសបាទ ហើយមិនបានប៉ុន្មានផងនឹងគឺប្រហែលជាបានមួយឆ្នាំអីនឹងគឺយើងបានលឺដំណឹងថាប្អូនស្រីរបសយើងនឹងគឺនាងបានស្លាប់បាត់ហើយចឹងហាសបាទ ហើយនៅពេលដែលនៅក្នុងជំនាន់ប៉ុលពតនឹងគឺនៅពេលដំបូងនឹងគឺគេបានអោយខ្ញុំនឹងបានធ្វើការងារដូចជាជីកប្រឡាយ ហើយនឹងធ្វើការងារដូចជាលើកស៊ីម៉ង់អីចឹងទៅហាសបាទ ហើយនិយាយទៅធ្វើយ៉ាងមិចនឹងអោយយើងនឹងជួយរៀបប្រឡាយទឹកអោយគេចឹងទៅហាសបាទ ហើយនិយាយទៅសំរាប់ទ្វាទឹកទ្វាអីនឹនងចឹងហាសបាទ ហើយនិយាយទៅគឺគេបានអោយយើងនឹងបានធ្វើការងារទាំងអស់នឹងចឹងហាសបាទ ហើយដល់ពេលនឹងគឺគេបានអោយយើងនឹងបានមករស់នៅខាងសហរកណ៏ហើយនឹងបានមករស់នៅខាងការដ្ធានរបស់គេវិញចងឹហាសបាទ ហើយនៅពេលដែលគេបានអោយយើងនឹងបានមករស់នៅខាងការដ្ធាននឹងគឺគេបានប៉ុន្មានខែនឹងគឺគេបានអោយយើងនឹងបានមករស់នៅខាងស្វាយវិញចឹងហាសបាទ ៕

ក៖ ចាសហើយចឹងបានន័យថាសំរាប់លោកតាបានរស់នៅច្រើនកន្លែងនឹងដែលមែណដែលរឺទេលោកតា ???

ខ៖​ បាទនិយាយទៅនៅពេលដែលខ្ញុំបានមករស់នៅខាងព្រៃស្វាយចឹងទៅ គឺគេបានអោយយើងនឹងបានរស់នៅទីកន្លែងនឹងជាប់តែម្ដងហាសបាទ ហើយគេបានអោយយើងនឹងធ្វើអិត ហើយនឹងធ្វើជាក្បឿងអោយគេតែម្ដងហាសបាទ ហើយនិយាយទៅសំរាប់មួយនឹងគឺជានៅខាងស្រុកមោងនឹងចឹងហាសបាទ ហើយសំរាប់នៅក្នុងជំនាន់ពីដើមនឹងគឺថាគេបានធ្វើផ្នែកនឹងគឺច្រើនខ្លាំងណាស់ ហើយសំរាប់ពេលក្រោយមកទៀតនឹងគឺយើងមិនបានដឹងទៀតនោះទេហាសបាទ ហើយនិយាយទៅគឺយើងបានធ្លាប់មកមើលសម័យប៉ុលពតដែលយើងបានមកមើលនឹងគឺអស់ហើយសំរាប់កន្លែងនឹងចឹងហាសបាទ ហើយសំរាប់ដើមឈើទាំងអស់នឹងគឺអស់ហើយចឹងហាសបាទ ហើយប្រសិនជាវត្តនឹងគឺនៅមានចឹងហាសបាទ ពីព្រោះអីនឹងសំរាប់ពួកវានឹងគឺបានកាត់អស់ហើយនៅក្នុងសម័យប៉ុលពតនឹងគឺបានកាត់ទាំងអស់ហើយចឹងហាសបាទ ហើយសំរាប់គេបានផ្លាស់ប្ដូរទៅជាភូមិឃុំអ្វីផ្សេងទៀតនឹងក៏យើងមិនបានដឹងទៀតនោះទេហាសបាទ ៕

ក៖ ចាសហើយចឹងសំរាប់នៅក្នុងជំនាន់ប៉ុលពតនឹងថាតើលោកតាបានរស់នៅជាមួយនឹងលោកយាយដែលមែនដែលរឺទេលោកតា ???

ខ៖ បាទនិយាយទៅសំរាប់នៅក្នុងជំនាន់ប៉ុលពតនឹងគឺយើងបានរស់នៅជាមួយនឹងគ្នាចឹងហាសបាទ ហើយគ្រាន់តែថាសំរាប់ពេលខ្លះនឹងគឺថាលោកយាយគាត់បានរស់នៅខាងការដ្ធានអីចឹងទៅហាសបាទ ហើយសំរាប់ខ្ញុំវិញនឹងគឺពួកវានឹងមានពេលខ្លះនឹងគឺគេបានអោយយើងនឹងបានរស់នៅខាងស្រុកនឹងចឹងទៅ ហើយនឹងបានអោយយើងនឹងភ្ជូរស្រែភ្ជូរអីចឹងទៅហាសបាទ ហើយដល់ពេលដែលដល់ខែពួកវានឹងបានអោយយើងនឹងធ្វើការងារផ្នែកអិត ហើយនឹងធ្វើការងារផ្នែកក្បឿងអោយពួកវាអីចឹងទៅហាសបាទ ហើយប្រសិនជាយើងបាននិយាយអំពីនៅក្នុងជំនាន់នឹងគឺយើងពិបាកដែលនឹងហាសបាទ គឺយើងមិនបានស្រួលនោះទេហាសបាទ ហើយនិយាយទៅគឺយើងយ៉ាប់ខ្លាំងណាស់ដែលចឹងហាសបាទ ហើយបានមកដល់ឆ្នាំប៉ុន្មាននឹងគឺគេបានចូលមករំដោះយើងអីចឹងទៅគឺថាយើងនឹងបានរស់រានមានជីវិតប្រសើឡើងវិញអីចឹងទៅហាសបាទ ហើយសំរាប់ពេលនឹងគឺថាយើងនឹងពេលដែលមានជំងឺឈឺអីនឹងគឺយើងថានឹងគេបានអោយយើងនឹងនៅជីកដំឡូង ហើយនឹងជីករបស់អ្វីដែលពិបាកអោយគេទៀតចឹងហាសបាទ ហើយនិយយាទៅគឺគេមិនបានអោយយើងនឹងមានពេលដើម្បីនឹងបានសម្រាកនោះទេហាសបាទ ហើយសំរាប់នាក់ខ្លះនឹងគឺថានៅពេលដែលជីកនឹងក៏បានដួលទៅហាសបាទ ពីព្រោះអីនឹងគឺគ្នាអស់កំលាំងអីចឹងហាសបាទ ហើយនិយាយទៅសំរាប់ការងារទាំងអស់នឹងគឺគេបានអោយយើងនឹងធ្វើរាល់ឆ្នាំអោយគេចឹងហាសបាទ និយាយទៅគឺគេមិនមានអោយយើងនឹងមានពេលទំនេរនោះទេហាសបាទ ហើយនិយាយទៅនៅក្នុងជំនាន់នឹងគឺយើងបានធ្វើការងារច្រើនហើយនឹងមិនបានហូបនឹងគឺបានគ្រប់គ្រាន់នោះទេហាស ហើយសំរាប់នាក់ខ្លះនឹងគឺគេបានកំពុងតែធ្វើការងារនឹងគឺស្លាប់ដោយសារតែអត់ឃ្លាននឹងក៏មានដែលចឹងហាសបាទ ហើយសំរាប់អង្កររបស់គេនឹងគេបានដាំជាបបរអោយយើងនឹងគឺបានប្រហែលជាមួយស្លាបព្រានោះទេហាសបាទ ហើយនៅពេលដែលគេបានអោយយើងនឹងបានប៉ុននឹងហើយចឹងគឺយើងបានមកផ្ទះរបស់យើងវិញមក ហើយយើងក៏បានដេកទាំងឃ្លានចឹងទៅហាសបាទ ពីព្រោះអីនឹងគឺយើងហូបទៅគឺមិនបានឆ្អែតចឹងហាសបាទ ៕

ក៖ ចាសហើយចឹងបានន័យថាសំរាប់នៅក្នុងជំនាន់មុននឹងគឺថានៅបេលដែលយើងបានធ្វើការងារនឹងគឺយើង មានភាពខ្វះខាតច្រើនខ្លាំងណាស់មែនដែលរឺទេលោកតា ???

ខ៖ បាទនិយាយទៅសំរាប់ពេលនឹងគឺយើងមានការខ្វះខាតទាំងអស់នឹងហាសបាទ ពីព្រោះអីនឹងនៅក្នុងជំនាន់នឹងគឺគេបានអោយយើងនឹងបានហូបរួមចឹងហាសបាទ ហើយនៅក្នុងជំនាន់នឹងគឺថានៅពេលដែលគេហូបអ្វីគឺយើងហូបនឹងជាមួយគេចឹងហាសបាទ ៕

ក៖ ចាសហើយចឹងចង់សួរលោកតាបន្ដិចថា សំរាប់យើងនៅពេលដែលយើងបានចុះទៅធ្វើការងារនឹងថាតើ កន្លែងដែលយើងបានធ្វើការងារនឹងគឺវានៅឆ្ងាយពីផ្ទះរបស់រឺក៏កន្លែងស្នាក់នៅរបស់យើងដែលរឺទេលោកតា ???

ខ៖ បាទនិយាយទៅសំរាប់ពេលខ្លះនឹងវាឆ្ងាយដែល ហើយសំរាប់ពេលខ្លះនឹងជិតដែលចឹងហាសបាទ ហើយនិយាយទៅគឺសំរេចតែគេរៀបចំអោយយើងនោះទេហាសបាទ ។

ក៖ ចាសហើយចឹងសំរាប់នៅក្នុងជំនាន់នឹងថាតើគេបានអោយយើងនឹងបានរស់នៅរឺក៏យ៉ាងមិចដែលទៅលោកតា ???

ខ៖ បាទនិយាយទៅគឺមិនមាននោះទេហាសបាទ ហើយនិយាយទៅសំរាប់ផ្ទះមួយកន្លែងនឹងរឺក៏ផ្ទះខ្ទមនឹងដែលគេបានរស់នៅ ហើយគេបានចេញនឹងក៏គេបានចូលមករស់នៅនឹងគឺយើងនៅក្រោយគេចឹងទៅហាសបាទ ហើយសំរាប់នៅខាងការដ្ធានដែលគេបានធ្វើក្បឿង ហើយនឹងធ្វើអិតនឹងនៅក្នុងជំនាន់ប៉ុលពតនឹងគឺថាគេបានវៃរំលាយចឹងហាសបាទ ហើយសំរាប់ភូមិរបស់គេនឹងគឺបានធំចឹងហាសបាទ ហើយដល់ពេលចឹងគឺយើងអាចរស់នៅបានចឹងហាសបាទ ហើយសំរាប់ខ្ញុំវិញនឹងគឺគេបានអោយផ្ទះមួយនឹងគឺបានរស់នៅដាច់ដោយលែកចឹងហាសបាទ ហើយសំរាប់ខ្ញុំនៅក្នុងជំនា់ននឹងគឺម្ដាយក្មេករបស់ខ្ញុំគឺគាត់នៅរស់នៅនោះទេ ហើយនឹងបានរស់នៅជាមួយប្រពន្ធរបស់យើងចឹងហាសបាទ ហើយសំរាប់មានថ្ងៃមួយនឹងគឺថាមានភ្លៀង ហើយនឹងមានខ្យលមកនឹងគឺខ្លាំងណាស់ ហើយក៏បានរំលំខ្ទមរបស់យើងអស់តែម្ដងហាសបាទ ហើយសំរាប់ពេលនឹងគឺថាកម្មាពិបាករបស់គេបានឃើញផ្ទះរបស់យើងខ្ទេចអស់ចឹងទៅ​ ក៏គេបានអោយយើងនឹងបានលើកផ្ទះថ្មីរបស់យើងនឹងអោយទៅរស់នៅខាងមាត់ផ្លូវជាតិចឹងហាសបាទ ហើយនិយាយទៅសំរាប់ពេលនឹងគឺគេបានអោយផ្ទះរបស់យើងនឹងគឺធ្វើនឹងគឺមានផ្ទះនោះទេ ហើយសំរាប់ផ្ទះនឹងគឺគេបានអោយយើងនឹងដាក់ជាស្លឹកហើយនឹងរបងនោះទេហាសបាទ ហើយនិយយាទៅសំរាប់ពេលនឹងគឺគេបានអោយយើងនឹងបានដោះស្រាយដោយខ្លួនរបស់យើងចឹងហាសបាទ តែគ្រាន់តែថាសំរាប់ពេលនឹងគឺផ្ទះរបស់យើងនឹងបានរឹងមាំចឹងហាសបាទ ហើយនិយាយទៅគឺមានតែប៉ុននឹងចឹងហាសបាទ ។

ក៖ ចាសហើយចឹងនៅក្នុងជំនាន់ នៅពេលដែលលោកតាមានម្ដាយក្មេកផង ហើយនឹងប្រពន្ធផងចឹង ថាតើនៅក្នុងជំនា់ននឹងគឺគេបានប្រើអោយពួកគាត់បានធ្វើការងារដែលរឺទេលោកតា ???

ខ៖ បាទនិយាយទៅសំរាប់លោកយាយរបស់ខ្ញុំនឹងគឺគាត់មិនអ្វីដែលចឹងហាសបាទ ពីព្រោះអីនឹងគឺគាត់ជរាចឹងហាសបាទ ហើយប្រសិនជាខាងម្ដាយក្មេករបស់ខ្ញុំនឹងគឺថាគេបានប្រើគាត់ដែល តែគ្រាន់តែថាគេបានប្រើគាត់នឹងគឺបន្ដិចបន្ដួចនោះទេហាសបាទ ហើយសំរាប់ពេលនឹងគឺគេគ្រាន់តែអោយគាត់នឹងបានដេញចាប់ដេញអីចឹងទៅហាសបាទ ហើយនិយាយទៅគឺមិនបានធ្វើអ្វីច្រើនធំដុំបាននោះទេហាសបាទ ។

ក៖ ចាសហើយចឹងសំរាប់នៅខាងតំបន់របស់លោកតាដែលបានរស់នៅនឹងថាតើ តំបន់នឹងមានឈ្មោះអ្វីដែលទៅលោកតា ???

ខ៖ បាទនិយាយទៅសំរាប់នៅក្នុងជំនាន់នឹងគឺគេបានហៅថា តំបន់បួន ចឹងហាសបាទ ហើយនិយាយទៅសំរាប់ពេលនឹងគឺគេបានរស់នៅនឹងគឺគេបានចែកដំបន់គ្នាចឹងហាសបាទ ៕

ក៖ ចាសហើយចឹងដូចនៅក្នុងតំបន់នឹងថាតើនៅពេលដែលយើងមានភាពខ្វះខាត នឹងថាតើយើងមិនអាចនឹងបានដាំដំណាំងដើម្បីយើងអាចហូបបានដោយខ្លួនរបស់យើងបាននោះទេមែនដែលរឺទេលោកតា ???

ខ៖ បាទនិយាយទៅសំរាប់នៅក្នុងជំនាន់នឹងគឺថាយើងអាចដាំបាន តែយើងដាំជាឯកជនបានចឹងហាសបាទ ហើយប្រសិនជាយើងហូបជាឯកជននឹងគឺយើងមិនអាចនឹងហូបបាននោះទេហាសបាទ ហើយនិយាយទៅគេបានអោយយើងនឹងបានដកហើយនឹងបានដាក់នឹងនៅជារួមគ្នាចឹងហាសបាទ ហើយនិយាយទៅគឺគេបានអោយយើងនឹងបានដកហូបមកជុំគ្នាចឹងហាសបាទ ហើយនិយាយទៅសំរាប់ពេលនឹងគឺយើងពិបាកហើយនឹងអត់ឃ្លានដែលចឹងហាសបាទ ហើយសំរាប់យើងបានហូបនឹងគឺមានពេលខ្លះនឹងគឺដំណាំមនៅក្បែងផ្ទះរបស់យើងនឹងគឺយើងអាចហូបបានខ្លះនឹងគឺយើងលួចលាក់នោះទេហាសបាទ ៕

ក៖ ចាសហើយចឹងនៅពេលដែលយើងបានហូបនឹងថាតើ គេបានអោយយើងនឹងទៅហូបជុំគ្នារឺក៏យ៉ាងមិចដែលទៅលោកតា ???

ខ៖ បាទនិយាយទៅសំរាប់ពេលនឹងគឺគេបានអោយយើងនឹងបានទៅហូបជុំគ្នាចឹងហាសបាទ ហើយនិយាយទៅគឺគេបានរៀបចំអោយយើងស្រេចហើយចឹងហាសបាទ ហើយប្រសិនជាយើងបានសម្រាកហើយគឺគេបានអោយយើងនឹងនៅផ្ទះសិនចឹងហាសបាទ ហើយនៅពេលដែលគេបានរៀបចំអោយយើងហើយចឹងគឺយើងគេបានដួសយកមកអោយយើងចឹងហាសបាទ ហើយនៅពេលដែលគេបានរៀបចំអោយហើយចឹងគឺយើងបានដើរទៅយក ហើយសំរាប់របស់យើងដែលជាកម្មសិទ្ធនឹងគឺយើងមានតែស្លាប់ព្រាមួយនោះទេហាសបាទ នឹងសំរាប់អោយយើងនឹងបានហូបបាយចឹងហាសបាទ ។

ក៖ ចាសហើយចឹងសំរាប់យើងបានកាន់ស្លាបព្រានឹងថាតើយើងអត់មានចានដើម្បីនឹងហូបនោះទេមែនដែលរឺទេលោកតា ???

ខ៖ បាទនិយាយទៅសំរាប់យើងមានតែស្លាបព្រានោះទេ ហើយសំរាប់ចាននឹងគឺយើងមាននៅខាងកាដ្ធានស្រាប់ហើយចឹងហាសបាទ ៕

ក៖ ចាសហើយចឹងសំរាប់កូនប្រុសរបស់លោកតា ដែលពួកគាត់បាននៅតូចៗនឹងថាតើគេបានបានអោយពួកគាត់បានធ្វើការងារអ្វីនោះទេមែនដែលរឺទេលោកតា ???

ខ៖ បាទនិយាយទៅសំរាប់កូនរបស់ខ្ញុំនឹងគឺគេបានអោយពួកគាត់នឹងបានដើររើសជីក ហើយនឹងយកទៅជញ្ជាំធ្វើដើម្បីនឹងធ្វើជីចឹងហាសបាទ ហើយប្រសិនជាយើងបានដាក់នឹងគឺបានធ្វើជីចឹងហាសបាទ ហើយសំរាប់ចាស់ៗនឹងគឺនៅចាំដើម្បីនឹងហ៊ានដើម្បីធ្វើជីចឹងហាសបាទ ហើយនិយយាទៅគឺនៅក្នុងជំនាន់នឹងគឺថាយើងនឹងពិបាកដែលចឹងហាសបាទ ។

ក៖ ចាសហើយចឹងសំរាប់នៅក្នុងជំនាន់នឹងគឺគេមិនបានអោយពួកគាត់បានរស់នៅជាមួយនឹងលោកតានោះទេ មែនដែលរឺទេលោកតា ???

ខ៖ បាទនិយាយទៅសំរាប់ពេលនឹងគឹគេបានអោយពួកគាត់បានរស់នៅជាមួយគ្នាចឹងហាសបាទ តែសំរាប់ការងារនឹងគឺគេបានអោយធ្វើផ្សេងគ្នាចឹងហាសបាទ ពីព្រោះអីនឹងសំរាប់ពេលនឹងគឺគ្នានៅតូចៗដែលចឹងហាសបាទ ហើយប្រសិនជាពួកវានឹងមានអាយុ ៨ ទៅ ៩ឆ្នាំនឹងគឺពួកវានឹងគឺមិនអាចនឹងបានរស់នៅជាមួយឪពុកហើយនឹងម្ដាយរបស់ពួកវានោះទេហាសបាទ ហើយនិយាយទៅគឺគេមានកន្លែងដែលគេបានអោយទៅធ្វើដូចជាធ្វើប្រឡាយអីចឹងទៅហាសបាទ ពីព្រោះអីនឹងគឺពួកគាត់នៅតូចៗចឹងហាសបាទ ហើយដល់ពេលចឹងគឺគេមិនបានអោយធ្វើការងារដែលធ្ងង់បាននោះទេហាសបាទ ក៏ប៉ុនតែនឹងនៅពេលដែលជិតដល់ឆ្នាំ ១៩៧៩ នឹងគឺជាឆ្នាំដែលគេបានជិតចូលមករំដោះហើយចឹងហាសបាទ ហើយសំរាប់កូនរបស់ខ្ញុំទី២នឹងគឺបន្ទាប់ពីកូនបងចឹងហាសគឺវានឹងមានជំងឺហើយនឹងឈឺ ហើយប្រសិនជាជំងឺដែលយើងបានហៅមកដល់សព្វថ្ងៃនឹងគឺគេបានហៅថាជំងឺគ្រុនឈាមចឹងហាសបាទ ហើយដល់់ពេលចឹងគឺកូនរបស់ខ្ញុំនឹងបានស្លាប់នឹងឯងគឺគេបានស្លាប់នៅក្នុងឆ្នាំ ១៩៧៩ នឹងឯងចឹងហាសបាទ ហើយប្រសិនជាវានៅរស់នៅមកដល់សព្វថ្ងៃនឹងគឺវានឹងមានអាយុប្រហែលជា ៥០ ឆ្នាំជាងដែលចឹងហាសបាទ ហើយនិយាយទៅសំរាប់វានឹងគឺមានអាយុនឹងគឺច្រើនដែលចឹងហាសបាទ ។

ក៖ ចាសហើយចឹងនៅពេលដែលយើងឈឺចឹង នៅក្នុងជំនាន់នឹងគឺយើងមិនមានពេទ្យដើម្បីមកមើលយើងនោះទេមែនដែលរឺទេលោកតា ???

ខ៖ បាទនិយាយទៅសំរាប់នៅក្នុងជំនាន់នឹងគឺយើងមិនមានពេទ្យនោះទេហាសបាទ ហើយសំរាប់គេនៅពេលដែលយើងឈឺនឹងគពេទ្យរបស់គេនឹងគឺគេបានអោយថ្នាំមកយើងនឹងគឺមិនដឹងជាអ្វីនោះទេ ហើយប្រសិនជាយើងពិនិត្យអោយមែនទែននឹងគឺថាថ្នាំនឹងគឺគេបានផ្សំឡើងមកពីមើមដំឡូងអ្វីនោះទេហាសបាទ ហើយនិយាយទៅសំរាប់ពេលនឹងគឺថាយើងនឹងបានដាក់ថ្នាំអ្វីនោះទេហាសបាទ ហើយនិយាយទៅគឺថានៅពេលដែលគេបានមើលនឹងគឺយើងមើលទៅជាដែលគ្រាន់បើលដែលចឹងហាសបាទ ៕

ក៖ ចាសហើយចឹងសំរាប់នៅក្នុងជំនាន់នឹង នៅពេលដែលយើងឈឺចឹងគេបានអោយយើងនឹងបានហូបមើមដំឡូងទាំងអស់នឹងមែនដែលរឺទេលោកតា ???

ខ៖ បាទនិយាយទៅនៅពេលដែលយើងឈឺនឹងគឺគេបានអោយយើងនឹងបានហូបថ្នាំទាំងអស់នឹងចឹងហាសបាទ ហើយសំរាប់ពេលដែលបានរស់នៅសម័យនឹងក៏គេបានឆ្នៃថ្នាំទាំងអស់នឹងដូចតែគ្នាដែលចឹងហាសបាទ ហើយនិយាយទៅគឺគ្មានថ្នាំសំរាប់ចាក់អោយយើងនោះទេហាសបាទ ហើយនិយាយទោគឺគេមានតែថ្នាំដែលគេបានឆ្នៃប្រឌិតអោយយើងមកហូបនោះទេហាសបាទ ហើយនិយាយទៅនៅក្នុងជំនា់ននឹងគឺយើងគ្មាននោះទេហាសបាទ ហើយប្រសិនជាយើងឈឺនៅក្នុងជំនាន់នឹងគឺថាអោយយើងនឹងអោយយើងទៅពេទ្យនៅខាងសហករណ៏របស់គេនឹងគឺយើងពិតជាពិបាកជាមិនខាននោះទេហាសបាទ ហើយប្រសិនជាគេបានអោយយើងនឹងទៅបានទៅពេទ្យស្រុកនឹងគឺយើងអាចគ្រាន់បើលបន្ដិចចឹងហាសបាទ ពីព្រោះអីនឹងគឺគេមានថ្នាំនឹងគឺល្អៗបន្ដិចចឹងហាសបាទ៕

ក៖ ចាសហើយចឹងសំរាប់នៅក្នុងជំនាន់នឹងគឺគេមានតាមពេទ្យរបស់គេ មែនដែលរឺទេលោកតា ???

ខ៖ បាទនិយាយទៅគឺថាគេបានមានពេទ្យនឹងគឺថាតាមរបស់គេចឹងហាសបាទ ហើយនិយាយទៅសំរាប់យើងនឹងនៅក្នុងជំនាន់នឹងគឺយើងមានពេទ្យស្រុកផង ហើយនឹងពេទ្យតាមសហករណ៏របស់គេផងចឹងហាសបាទ ហើយសំរាប់ពេទ្យស្រុកនឹងគឺយើងដែលជាប្រជាជននឹងគឺថាយើងនឹងមិនងាយនឹងបានទៅនោះទេហាសបាទ ហើយសំរាប់ពេទ្យស្រុកនឹងគឺយើងបានទៅដេកសំរាប់ពួកកម្មាពិបាលនោះទេហាសបាទ ហើយសំរាប់យុវជន ហើយនឹងសំរាប់ពួកកងទព្ទ័អីទាំងអស់នឹងនោះទេហាសបាទ ហើយគេបានទៅដេកនៅទីកន្លែងនឹងចឹងហាសបាទ ហើយសំរាប់ប្រធាន សហរកណ៏ ហើយនឹងប្រធានស្រុក ហើយនឹងប្រធានទាំងអស់នឹងគឺគេមានសិទ្ធបានទៅដេកពេទ្យស្រុកចឹងហាសបាទ ហើយសំរាប់យើងដែលជាប្រជាជននឹងគឺយើងមិនងាយនឹងបានទៅដេករឺក៏សម្រាកនៅពេទ្យស្រុកនឹងនោះទេហាសបាទ ។

ក៖ ចាសហើយចឹងសំរាប់លោកតា ថាតើលោកតាមានអ្វីចង់បន្ថែមអ្វីទៀតដែលរឺទេលោកតា រឺក៏ជីវប្រវត្ដិរបស់លោកតាទៀតដែលរឺទេលោកតា ???

ខ៖ បាទនិយាយទៅគឺដូចជាមិនមានអ្វីនោះទេហាសបាទ តែគ្រាន់តែថាសំរាប់យើងបានរស់នៅសព្វថ្ងៃនឹងគឺយើងគ្រាន់តែចង់សុំអោយមានក្ដីសុខតែប៉ុននឹងទៅបានហើយចឹងហាសបាទ ហើយធ្វើយ៉ាងមិចកុំអោយមានឧបសគ្គនឹងកើតឡើងទៀតតែប៉ុននឹងទៅបានហើយចឹងហាសបាទ ហើយក៏ដូចជានៅក្នុងសម័យខ្មែរក្រហមទៀតចឹងហាសពីព្រោះអីនឹងគឺយើងមិនចង់ឃើញទៀតនោះទេហាសបាទ ៕

ក៖ ចាសហើយចឹងសំរាប់លោកតាមានអ្វីចង់ផ្ដែលផ្ដាំ ទៅកាន់កូនចៅជំនាន់ក្រោយអីនឹងថាតើលោកតាមានអ្វីចង់និយាយបន្ដិចដែលរឺទេលោកតា ???

ខ៖ បាទនិយាយទៅសំរាប់ក្មួយដែលនៅក្នុងជំនាន់ក្រោយនឹងគឺគាត់កំពុងតែនៅរៀនចឹងហាសបាទ សូមអោយពួកគាត់នឹងបានខំប្រឹងប្រែងរៀន ហើយនឹងខំប្រឹងប្រែងស្រាវជ្រាវ អំពីប្រវត្តសាស្រ្ដប្រទេសកម្ពុជារបស់យើងអោយបានស៊ីជំរៅចឹងហាសបាទ ហើយធ្វើយ៉ាងមិចអោយបានដឹងច្រើនគឺថានៅពេលដែលខ្មែរក្រហមបានកើតមកនឹងគឺពួកវានឹងគឺយ៉ាងមិច ហើយនឹងបានទៅវិញនឹងគឺយ៉ាងមិចចឹងហាសបាទ ហើយសំរាប់មួយនឹងគឺស្រេចតែពួកក្មួយៗនោះទេហាសបាទ ហើយសំរាប់មួយនឹងគឺក្មួយៗត្រូវតែស្រាវជ្រាវនឹងគឺដោយខ្លួនឯងចឹងហាសបាទ ហើយថានៅពេលដែលនៅក្នុងជំនាន់នេះនឹងគឺថាប្រសិនជាយើងបាននិយាយអំពីការរងទុកហើយនឹងការវេទនានឹងនៅក្នុងជំនាន់ប៉ុលពតនឹងគឺថានៅក្នុងជំនាន់ប៉ុលពតនឹងគឺវានឹងខ្លាំងជាងគេចឹងហាសបាទ ហើយប្រសិនជាយើងបាននិយាយអំពីសម័យ លុ​ន ណល នឹងគឺវាធ្ងង់ធ្ងរដែលចឹងហាសបាទ​ តែវាមិនសូវជាធ្ងង់ធ្ងរដូចជានៅក្នុងជំនាន់ប៉ុលពត នោះទេហាសបាទ ហើយសំរាប់នៅក្នុងជំនាន់ប៉ុលពតនឹងគឺយើងចង់អោយក្មួយៗបានចងចាំចឹងទៅហាសបាទ ពីព្រោះអីនឹងសំរាប់នៅក្នុងជំនាន់ប៉ុលពតនឹងគឺគេបានហៅថាខ្មែរក្រហម រឺក៏មួយទៀតនឹងគឺគេបានហៅថា ខ្មែរគមនេះ នឹងហាសបាទ ហើយយើងបានដឹងហើយថាសំរាប់នៅក្នុងជំនាន់គមនេះនឹងគឺគេមិនដែលបានអោយយើងនឹងបានរស់នៅបានសុខស្រួលនោះទេហាសបាទ ហើយនៅក្នុអជំនា់ននឹងគឺយើងពិបាកខ្លាំងណាស់ ហើយសំរាប់នៅក្នុងជំនាន់ប៉ុលពតនឹងគឺជាសម័យដែលសំលាប់មនុស្សនឹងគឺមិនរើសមុខនោះទេហាសបាទ ហើយគ្មានតុលាការមកពីណាដើម្បីមកកាត់ទោសយើងដែលចឹងហាសបាទ ហើយនិយាយទៅនៅពេលដែលគេគ្រាន់តែចោទយើងមាត់នឹងគឺយើងជា សេអ៊ីអា បេស៊ីការ អីទាំងអស់នឹងគឺយើងនៅពេលនឹងដឹងតែស្លាប់ហើយចឹងហាសបាទ ហើយនិយាយទៅសំរាប់ពេលនឹងគឺគេបានចោទយើងនឹងតែប៉ុននឹងគឺយើងដឹងតែស្លាប់ហើយចឹងហាសបាទ ហើយចឹងបានថាសំរាប់មួយនឹងគឺយើងចង់អោយក្មួយៗនៅក្នុងជំនាន់ក្រោយនឹងបានរៀន ហើយនឹងប្រឹងរៀនសូត្រ ហើយនឹងស្រាវជ្រាវអំពីប្រវត្តិរបស់ប្រទេសជាតិរបស់យើងចឹងហាសបាទ ហើយធ្វើយ៉ាងមិចអោយបានដិតដល់ចឹងហាសបាទ ហើយនិយាយទៅគឺយើងមានតែប៉ុននឹងនោះទេហាសបាទគឺគ្មានអ្វីទៀតនោះទេហាសបាទ ។

ក៖ ចាសហើយចឹងអរគុណច្រើនលោកតា ហើយចឹងជំរាបលាណាលោកតា ៕